Drög að reglugerð um viðbótartryggingar varðandi salmonellu vegna sendinga af kjúklingakjöti , hænueggjum og kalkúnakjöti Atvinnuvega - og nýsköpunarráðuneytið Drög að reglugerð Málefnasvið : Landbúnaður Niðurstöður birtar Drög að reglugerðinni voru sett á samráðsgátt Stjórnarráðsins til almennrar kynningar og umsagnar . Engin umsögn barst . Reglugerðin var sett 19. september 2019 og tók gildi 1. janúar 2020 . Málið var opið til umsagnar í gáttinni á tímabilinu 04.09.2019 – 18.09.2019 . Umsagnir voru birtar jafnóðum og þær bárust . Skoða umsagnir . Unnið var úr þeim ábendingum og athugasemdum sem bárust og niðurstöður samráðsins birtar 15.01.2020 . Atvinnuvega - og nýsköpunarráðuneytið kynnir til umsagnar drög að reglugerð um viðbótartryggingar varðandi salmonellu vegna sendinga af kjúklingakjöti , hænueggjum og kalkúnakjöti . Tilgangur reglugerðar þessarar er að koma á viðbótartryggingum ( samkvæmt 2. mgr. 8. gr. reglugerðar ( EB ) nr. 853 / 2004 ) vegna salmonellu í sendingum til Íslands af kjúklingakjöti , hænueggjum og kalkúnakjöti . Reglugerð þessi er sett samkvæmt heimild í 31. gr. a laga nr. 93 / 1995 , um matvæli og með vísan til ákvörðunar Eftirlitsstofnunar EFTA ( ESA ) nr. 001 / 19 / COL , dags. 16. janúar 2019 , þar sem heimilaðar voru viðbótartryggingar í tilviki Íslands , sbr. reglur um viðbótartryggingar vegna salmonellu sem er að finna í reglugerð Evrópuþingsins og ráðsins ( EB ) nr. 853 / 2004 frá 29. apríl 2004 um sérstakar reglur um hollustuhætti sem varða matvæli úr dýraríkinu , sem tekin var upp í EES-samninginn með ákvörðun sameiginlegu EES-nefndarinnar nr. 137 / 2007 .